Document ID: 32004R1332

ΚΑΝΟΝΙΣΜΌΣ (ΕΚ) αριθ. 1332/2004 ΤΗΣ ΕΠΙΤΡΟΠΉΣ
της 20ής Ιουλίου 2004
σχετικά με τη μόνιμη έγκριση ορισμένων πρόσθετων υλών στις ζωοτροφές
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1), και ιδίως το άρθρο 3 και το άρθρο 9δ παράγραφος 1,
Εκτιμώντας τα ακόλουθα:
(1)
Η οδηγία 70/524/ΕΟΚ εγκρίνει τη χρήση πρόσθετων υλών στην Κοινότητα. Οι πρόσθετες ύλες που παρατίθενται στο μέρος II του παραρτήματος Γ της εν λόγω οδηγίας μπορούν να εγκρίνονται χωρίς χρονικό περιορισμό υπό ορισμένους όρους.
(2)
Η χρήση του παρασκευάσματος ενζύμου ενδο-1,4-β-ξυλανάσης που παράγεται από Aspergillus oryzae (DSM 10287) εγκρίθηκε προσωρινά, για πρώτη φορά, για κοτόπουλα προς πάχυνση, γαλοπούλες προς πάχυνση και χοιρίδια δυνάμει του κανονισμού (ΕΚ) αριθ. 1436/98 της Επιτροπής (2).
(3)
Η χρήση του παρασκευάσματος ενζύμου ενδο-1,4-β-ξυλανάσης και ενδο-1,4-β- γλυκανάσης που παράγονται από Humicola insolens (DSM 10442) εγκρίθηκε προσωρινά, για πρώτη φορά, για κοτόπουλα προς πάχυνση δυνάμει του κανονισμού (ΕΚ) αριθ. 1436/98 (2).
(4)
Υποβλήθηκαν νέα στοιχεία προς στήριξη των αιτήσεων έγκρισης χωρίς χρονικό περιορισμό καθενός από τα ανωτέρω παρασκευάσματα ενζύμου. Από την αξιολόγηση προκύπτει ότι πληρούνται σε κάθε περίπτωση οι όροι που θεσπίζονται με την οδηγία 70/524/ΕΟΚ για τέτοιες εγκρίσεις.
(5)
Ομοίως, η χρήση αυτών των παρασκευασμάτων ενζύμων εγκρίνεται χωρίς χρονικό περιορισμό υπό ορισμένους όρους.
(6)
Από την αξιολόγηση των αιτήσεων διαπιστώνεται ότι πρέπει να απαιτηθούν συγκεκριμένες διαδικασίες για την προστασία των εργαζομένων από την έκθεση στις πρόσθετες ουσίες που παρατίθενται στα παραρτήματα. Η προστασία αυτή πρέπει να εξασφαλίζεται με την εφαρμογή της οδηγίας 89/391/EΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (3).
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παρασκευάσματα που ανήκουν στην κατηγορία «ένζυμα» όπως ορίζεται στα παραρτήματα I και II, εγκρίνονται προς χρήση χωρίς χρονικό περιορισμό ως πρόσθετες ύλες στη διατροφή των ζώων υπό τους όρους που προβλέπονται στα εν λόγω παραρτήματα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 2004.

Labels: 17
16
6